**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK elnökségi ülés**

**Jegyzőkönyv**

Dátum: 2022. október 23. (vasárnap) de: 11.00 óra.

Helye. Komárom, Monostori Erőd, Iroda

Jelen vannak: a mellékelt jelenléti ív szerint.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2022. október 24.

**Első/második napirendi pont: 2023-as jubileumi klubkiállítás, tenyészszemlék véglegesítése.**

Mielőtt az elnök az első napirendi pontot ismerteti, megállapítja, hogy az elnökségi ülésen az elnökség minden tagja jelen van.

Elmondja, hogy jövőre ismét jubileumhoz érkezett fajtánk, 40 éve került be az első orosz fekete terrier hazánkba és fajtagondozó egyesületünket 15 éve alapítottuk.

A februári FeHoVa keretén belül lesz módunk megtartani klubkiállításunkat, melyre a bírót már felkértük és elfogadta meghívásunkat Kateryna Pereguda. A nevezési felhívást hamarosan elkészítjük két nyelven, illetve megállapodtunk, hogy a nevezési díj egységesen jelképes összeg 4000.-Ft lesz, a béby, kölyök és veterán nevezés pedig ingyenes.

Sajnos fajtánk honosítója Gömze A. László úr elhunyt, így fővédnöknek felkérjük László István urat, bírót, régi tenyésztőt, illetve, ha nem tudja vállalni, akkor Korózs András urat a MEOE Szövetség elnökét.

Sponzorunk a Delikán tápokat forgalmazó cég lesz, illetve felkértünk már a fotóst is, aki elfogadta szintén felkérésünket.

Megállapodtunk, hogy miután nem volt lassan két éve a pandémia miatt kiállításunk, így a meglévő ajándékokat fogjuk felhasználni, újakat nem csináltatunk.

Díjazás: az elnök felvetette, hogy a szokásos kupák helyet inkább rozettákkal díjazzunk a győzteseket, ami egy kicsit eltér a hagyományostól és talán látványosabb is. Ebben az elnökség egyetértett, kupák helyet szép rozettákat fogunk rendelni.

Szintén az elnök vetette fel, hogy minden indulónak adjunk a jubileum tiszteletére emléklapot, amivel az elnökség szintén egyetértett.

Mindenképpen a hagyományostól eltérő bírálati lapot készítünk majd.

Beszéltünk még egy esetleges szakmai előadásról is. Abban maradtunk, hogy a költségek miatt végzünk egy előzetes felmérést, hogy lenne-e rá igény, ha igen, akkor szervezzük, ha nem akkor lemondunk róla.

Véglegesítettük a tenyésszemlék helyét és idejét, ezt követően leadjuk a MEOESZ felé, hogy az éves kiállítási naptárban jóváhagyás után szerepeljen.

**Jubileumi klubkiállítás Budapest, 2023.02.10.**

Főtenyészszemle Budapest 2023.03.24.

Tenyészszemlék:

Békéscsaba 2023.04.15.

Pápa 2023.05.06.

Székesfehérvár 2023.09.02.

Kecskemét 2023.08.09.

Vasszécsény 2023.09.23.

Komárom 2023.10.07.

**Harmadik napirendi pont: Egyebek.**

1 fő belépő jelentkezését fogadtuk el, aki már rendezte tagsági díját is.

Itt megbeszéltünk még egy/két aktualitást.

 kmf.

Hitelesítő: Jegyzőkönyvvezető:

Deliné Juhász Mónika sk. Dobainé Tar Zsuzsanna sk. alelnök elnök